In Christi nomine. Ego Constantinus miles scire volo tam presentibus quam futuris, quia dono Deo et sanctis ejus apostolis Petro et Paulo, et ad locum Cluniacum, aliquid de mea hereditate quæ sita est in pago Matisconensi, in villa que dicitur Maliacus, in loco qui dicitur Salniacus, videlicet unam condaminam, quantum visus sum habere in ea, totum ad inquirendum, ea ratione ut quandiu vixero teneam et possideam. Dono etiam in eadem villa, subtus mansum Ermenaldi, dimidium pratum. Dono etiam in ipsa villa de uno campo medietate super clausum Girbaldi. Dono iterum unam ancillam quam servus Sancti Petri tenet uxorem, nomine Rannaldus. Facio autem ea ratione hanc donationem, ut terram quam Arluinus delegavit Sancto Petro pro remedio animæ suæ, mihi monachi Sancti Petri permittant quandiu vixero; et post discessum meum ad Sanctum Petrum simul cum hac donatione ad integrum perveniat.